b'\n_START_ARTICLE_\nJenny Everywhere\n_START_PARAGRAPH_\nJenny Everywhere ("The Shifter") er en open source, public domain tegneseriefigur. Figuren er skabt med dette m\xc3\xa5l, da dens skabere ikke kunne finde en eksisterende figur med disse egenskaber._NEWLINE_Jenny Everywhere er beskrevet b\xc3\xa5de som eksisterende i alle eksisterende verdener og er samtidig udstyret med evnen til at flytte mellem disse. Dette giver figuren mulighed for at blive indsat i plottet i eksisterende og nye v\xc3\xa6rker som tegneserier og onlinetegneserier. Konceptet kan udvides til andre medier. Figuren blev oprindeligt skabt af den canadiske tegneseriekunstner Steven Wintle (med internetpsudonymet Moriarty), og videreudviklet af medlemmer af Barbelith-online communityet.'